חוק המועמדים להתישבות חקלאית

{{ח:התחלה}}
{{ח:כותרת|חוק המועמדים להתישבות חקלאית, תשי״ג–1953}}

{{ח:פתיח-התחלה}}
{{ח:מאגר|2000984}} {{ח:תיבה|ס״ח תשי״ג, 126|חוק המועמדים להתישבות חקלאית|https://fs.knesset.gov.il/2/law/2_lsr_208301.pdf}}, {{ח:תיבה|142|ת״ט|https://fs.knesset.gov.il/2/law/2_lsr_ec_317743.pdf}}.
{{ח:סוגר}}
{{ח:מפריד}}

{{ח:סעיף|1|פירושים}}
{{ח:ת}} בחוק זה –
{{ח:ת|סוג=הגדרה}} ”מוסד מיישב“ פירושו – הממשלה, ההסתדרות הציונית העולמית – הסוכנות היהודית לא״י, וכל גוף אחר העוסק ביישוב בני אדם על הקרקע, ושר החקלאות, בהודעה ברשומות, הכיר בו כמוסד מיישב לענין חוק זה;
{{ח:ת|סוג=הגדרה}} ”גוף התישבותי ארצי“ פירושו – גוף המארגן בני אדם להתישבות חקלאית, ושר החקלאות, בהודעה ברשומות, הכיר בו כגוף התישבותי ארצי לענין חוק זה;
{{ח:ת|סוג=הגדרה}} ”ישוב חקלאי“ פירושו – מקום שתושביו יושבו לשם התישבות חקלאית, בין בזמן אחד ובין בזמנים שונים, על ידי מוסד מיישב אחד או יותר או בעזרת גוף התישבותי ארצי, אולם אם היה אותו מקום חלק מישוב שתושביו לא יושבו כאמור, לא יראו כישוב חקלאי אלא את המקום שיושב כאמור;
{{ח:ת|סוג=הגדרה}} ”מתיישב“ או ”מועמד“ פירושו – אדם שהתיישב בישוב חקלאי;
{{ח:ת|סוג=הגדרה}} ”ישוב מאורגן“ פירושו – ישוב חקלאי הקשור קשר ארגוני לגוף התישבותי ארצי.

{{ח:סעיף|2|הרחקת מועמד מישוב חקלאי}}
{{ח:ת}} אפשר להרחיק מועמד מישוב חקלאי על פי הוראות חוק זה, אם התביעה להרחקתו הוגשה לפני שמלאו שלוש שנים להתישבותו בישוב.

{{ח:סעיף|3|ועדות}}
{{ח:תת|(א)}} שר החקלאות ימנה ועדה אחת או יותר לענין חוק זה (להלן – ועדה).
{{ח:תת|(ב)}} כל ועדה תהיה של שלושה. יושב ראש הועדה יהיה שופט שיתמנה על פי המלצת שר המשפטים, ואחד מחברי הועדה יתמנה מתוך רשימות בני אדם שהוגשו לשר החקלאות מאת הסתדרויות ארציות של חקלאים או מאת גופים התישבותיים ארציים.
{{ח:תת|(ג)}} מינויה של ועדה יכול להיות כללי או מסוייג.
{{ח:תת|(ד)}} הודעה על מינויה של ועדה ועל כתבתה תפורסם ברשומות.

{{ח:סעיף|4|תביעה להרחקת מועמד מישוב חקלאי}}
{{ח:תת|(א)}} אלה זכאים לתבוע לפני ועדה, מטעמים המפורטים {{ח:פנימי|סעיף 6|בסעיף 6}}, כולם או מקצתם, את הרחקתו של מועמד מישוב חקלאי:
{{ח:תתת|(1)}} מוסד מיישב שעשה ליישוב המועמד על הקרקע;
{{ח:תתת|(2)}} הגוף ההתישבותי הארצי, שאותו ישוב קשור בו קשר ארגוני (להלן – הגוף ההתישבותי המארגן);
{{ח:תתת|(3)}} הישוב החקלאי באישור מוסד מיישב שעשה ליישוב המועמד על הקרקע. ואם הוא ישוב מאורגן – באישור הגוף ההתישבותי המארגן.
{{ח:תת|(ב)}} היה הנתבע מתיישב בישוב מאורגן או בישוב חקלאי אחר שרוב מתיישביו הם חברים בהסתדרות ארצית של חקלאים, יובא הענין בפני ועדה שאחד מחבריה נתמנה מתוך רשימת בני אדם שהוגשה על ידי הגוף ההתישבותי המארגן, או על ידי אותה הסתדרות ארצית, הכל לפי הענין.
{{ח:תת|(ג)}} מי שזכאי לתבוע לפי סעיף קטן (א) לא יגיש את תביעתו, אלא כתום שני חדשים מיום שמסר למועמד התראה בכתב ובה נדרש המועמד לחדול מן המעשים המפורטים בה, שעליהם הוא עלול להיות מורחק מן הישוב כאמור {{ח:פנימי|סעיף 6|בסעיף 6}}.

{{ח:סעיף|5|החלטה בתביעה}}
{{ח:ת}} בתביעה להרחקת מועמד מישוב חקלאי רשאית הועדה – לפי שיקול דעתה, אך בכפוף לסייגים {{ח:פנימי|סעיף 6|שבסעיף 6}} – להחליט אחת מאלה:
{{ח:תת|(1)}} לדחות את התביעה;
{{ח:תת|(2)}} להרחיק את המועמד מהישוב החקלאי.

{{ח:סעיף|6|טעמים להרחקה}}
{{ח:תת|(א)}} הועדה לא תחליט על הרחקת מועמד מישוב חקלאי, אלא אם שוכנעה שנתקיימו במועמד אחד מאלה:
{{ח:תתת|(1)}} מזניח, דרך קבע, את עיבוד משקו ללא סיבה מספקת לכך;
{{ח:תתת|(2)}} גורם ביודעין נזק למקרקעים או למטלטלים שקיבל ממוסד מיישב לצורך התישבותו, או משתמש בהם, דרך קבע, שלא לצורך התישבותו תוך כדי הזנחת השימוש בהם במידה הדרושה לצרכי התישבותו;
{{ח:תתת|(3)}} נוהג להפר חובות שתקנון הישוב מטיל עליו או חובות שהוטלו עליו על ידי הישוב החקלאי בהתאם לאותו תקנון;
{{ח:תתת|(4)}} נוהג להפר את השלום בישוב על ידי מעשי אלימות או איומים במעשי אלימות, בחברה או במשפחה.
{{ח:תת|(ב)}} ועדה לא תחליט על הרחקת מועמד מישוב חקלאי בשל השקפותיו.
{{ח:תת|(ג)}} בסעיף זה{{ח:הערה|,}} ”תקנון הישוב“ פירושו –
{{ח:תתת|(1)}} הכללים אשר ההתחייבות לקיימם על ידי מתיישב משמשת תנאי להתישבותו באותו ישוב, בין שהמועמד התחייב בהם בשעת התישבותו ובין לאחר מכן; או
{{ח:תתת|(2)}} אם אין כללים כאמור בפסקה (1) ותושבי הישוב אורגנו להתישבותם על ידי גוף התישבותי ארצי לפני תחילת תקפו של חוק זה – הכללים העיקריים שהיו כלולים, בשעת התישבותו של המועמד, בתקנון לדוגמה שנקבע על ידי אותו גוף בשביל ישובים שהוא מארגן את התישבותם ושהתחייבות המתיישבים לקיימם משמשת תנאי להתישבותם.

{{ח:סעיף|7|סדרי דין}}
{{ח:תת|(א)}} הועדה לא תחליט בתביעה להרחקת מועמד מישוב חקלאי אלא לאחר שניתנה לתובע, ליתר הזכאים לתבוע לפי {{ח:פנימי|סעיף 4|סעיף 4}} ולנתבע הזדמנות להביא לפניה את ראיותיהם ולהשמיע את דברם.
{{ח:תת|(ב)}} הועדה תשמע טענות ותגבה ראיות במעמד התובע והנתבע או אחרי הזמנתם כדין.
{{ח:תת|(ג)}} לועדה יהיו כל הסמכויות שאפשר להעניק לועדת חקירה לפי {{ח:חיצוני|חוק ועדות חקירה#סעיף 9|סעיף 5 לפקודת ועדות החקירה}}.
{{ח:תת|(ד)}} במידה שלא נקבע אחרת בחוק זה, לא תהיה הועדה קשורה בדיני ראיה ותפעל בדרך שתיראה לה כמועילה ביותר לבירור השאלות העומדות לדיון.
{{ח:תת|(ה)}} הועדה קובעת בעצמה את סדרי דינה, במידה שלא נקבעו בחוק זה ובתקנות שהותקנו לפיו.
{{ח:תת|(ו)}} החלטת הועדה היא סופית.

{{ח:סעיף|8|פינוי מקרקעים}}
{{ח:תת|(א)}} החליטה הועדה על הרחקתו של מועמד מישוב חקלאי, תיתם, ביום שנקבע על ידי הועדה בהחלטתה, כל התקשרות וכל זכות שעל פיהן מחזיק המועמד במקרקעים שלפי החלטת הועדה קיבלם, במישרין או בעקיפין, ממוסד מיישב לצורך התישבותו, לרבות כל המבנים שעליהם בשעת ההחלטה.
{{ח:תת|(ב)}} הועדה תפרט בהחלטתה את המקרקעים, לרבות המבנים, והמועמד וכל מי שמחזיק בהם מכוחו חייבים לפנותם ביום שנקבע בהחלטה.
{{ח:תת|(ג)}} הוגשה ההחלטה למשרד ההוצאה לפועל, ימסור המשרד העתק ממנה למועמד ולכל מי שמחזיק במקרקעים מכוחו; ומן המסירה ואילך, ההחלטה כמוה כצו פינוי שניתן כחוק בהוצאה לפועל והמחייב את המועמד, ואת כל מי שמחזיק במקרקעים מכוחו, לפנותם ביום שנקבע בהחלטה.

{{ח:סעיף|9|מסירת מטלטלים כתוצאה מהרחקת מועמד}}
{{ח:תת|(א)}} אם הועדה החליטה על כך, תיתם, ביום שנקבע על ידי הועדה בהחלטתה, כל התקשרות וכל זכות שעל פיהן מחזיק המועמד במטלטלים שלפי החלטת הועדה קיבלם במישרין או בעקיפין, ממוסד מיישב לצורך התישבותו ולא עברו לבעלותו.
{{ח:תת|(ב)}} הועדה תפרט בהחלטתה את המטלטלים, והמועמד חייב למסרם למוסד המיישב ביום שנקבע בהחלטה.

{{ח:סעיף|10|החזרת מילוות כתוצאה מהרחקת מועמד}}
{{ח:תת|(א)}} אם הועדה החליטה על כך, יעמוד לפרעון, ביום שנקבע על ידי הועדה בהחלטתה, כל מילווה שלפי החלטת הועדה קיבל, המועמד ממוסד מיישב לצורך התישבותו.
{{ח:תת|(ב)}} הועדה תפרט בהחלטתה את הסכום של כל מילווה כזה, והמועמד חייב להחזירו למוסד המיישב ביום שנקבע בהחלטה.
{{ח:תת|(ג)}} בכל הנוגע להוצאה לפועל, ההחלטה כמוה כפסק דין סופי של בית משפט מוסמך המחייב את המועמד לשלם למוסד המיישב, ביום שנקבע בהחלטה, כל סכום כאמור.

{{ח:סעיף|11|פיצוי בעד השבחות}}
{{ח:תת|(א)}} השביח המועמד, בהסכמת מוסד מיישב, על חשבונו הוא את המקרקעים שקיבל מהמוסד המיישב לצורך התישבותו, על ידי הקמת מבנים, נטיעת מטעים או בכל דרך שהיא תעריך הועדה בהחלטתה את השווי של אותה השבחה בשעת ההחלטה, והמוסד המיישב ישלם אותו סכום למועמד בשעת הפינוי.
{{ח:תת|(ב)}} הועדה רשאית, אם היא סבורה שמן הדין לעשות זאת בשים לב לנסיבות המקרה, לקבוע בהחלטתה סכום שמוסד מיישב ישלמו למועמד בשעת הפינוי כפיצוי על כל שבח כאמור שהשביח המועמד, שלא בהסכמת מוסד מיישב, על חשבונו הוא מקרקעים שקיבל מהמוסד לצורך התישבותו.
{{ח:תת|(ג)}} היה המועמד חייב חוב למוסד מיישב מכוח החלטה על פי {{ח:פנימי|סעיף 10|סעיף 10}}, זכאי המוסד המיישב, לפי הוראות הועדה, לזקוף לסילוק החוק כל סכום המגיע למועמד מהמוסד המיישב לפי סעיף זה.

{{ח:סעיף|12|פיצוי בעד מטלטלים}}
{{ח:תת|(א)}} השתתף המועמד בהוצאות רכישת המטלטלים {{ח:פנימי|סעיף 9|שסעיף 9}} חל עליהם, או נתן תמורה כל שהיא בקשר לקבלתם, תעריך הועדה בהחלטתה את השווי של ההשתתפות או התמורה האמורה, והמוסד המיישב ישלם אותו סכום למועמד בשעת מסירת המטלטלים.
{{ח:תת|(ב)}} היה המועמד חייב חוב למוסד המיישב מכוח החלטה על פי {{ח:פנימי|סעיף 10|סעיף 10}}, זכאי המוסד המיישב, לפי הוראות הועדה, לזקוף לסילוק החוק כל סכום המגיע למועמד מהמוסד המיישב לפי סעיף זה.

{{ח:סעיף|13|הפסקת חברות בגוף מאוגד כתוצאה מהרחקת מועמד}}
{{ח:ת}} היה הישוב שממנו מורחק המועמד גוף מאוגד, רואים את המועמד כאילו הוצא מן הגוף הזה ביום שנקבע על ידי הועדה בהחלטתה, וחברותו בגוף תופסק באותו יום.

{{ח:סעיף|14|משק חילופי|תיקון: תשי״ג}}
{{ח:תת|(א)}} לא תחליט ועדה להרחיק מועמד מישוב חקלאי על סמך הטעמים המפורטים {{ח:פנימי|סעיף 6|בסעיף 6(א)(3)}}, אלא אם התחייב קודם המוסד המיישב, או הגוף ההתישבותי הארצי שאותו ישוב קשור בו קשר ארגוני, להעמיד לרשות המועמד מקרקעים, ציוד ואשראי אשר לדעת הועדה יאפשרו לו הקמת משק אחר שערכו אינו פחות מהמשק שממנו יורחק.
{{ח:תת|(ב)}} לא תבוצע החלטת הועדה לפי סעיף קטן (א), אלא לאחר שאישר יושב ראש הועדה שקויימה ההתחייבות האמורה.
{{ח:תת|(ג)}} {{ח:הערה|(נמחק).}}

{{ח:סעיף|15|חובה להכיר בגוף התישבותי}}
{{ח:ת}} שר החקלאות לא יסרב להכיר בגוף המארגן בני אדם להתישבות חקלאית כגוף התישבותי ארצי לענין חוק זה, אם חמישה ישובים או יותר קשורים קשר ארגוני לאותו גוף.

{{ח:סעיף|16|הוראות מעבר}}
{{ח:ת}} מי שמוסד מיישב יישב אותו בישוב חקלאי אחרי יום הקמת המדינה אך לפני תחילת תקפו של חוק זה, אפשר להרחיקו מהישוב החקלאי על פי הוראות חוק זה, אם התביעה להרחקה הוגשה לפני שמלאו שלוש שנים להתישבותו או לפני שמלאו שתי שנים מתחילת תקפו של חוק זה, הכל לפי המועד המאוחר יותר.

{{ח:סעיף|17|ביצוע ותקנות}}
{{ח:תת|(א)}} שר המשפטים רשאי להתקין תקנות הקובעות את סדרי הדין בפני הועדה.
{{ח:תת|(ב)}} שר החקלאות ממונה על ביצוע חוק זה והוא רשאי להתקין תקנות בכל ענין אחר הנוגע לביצועו.

{{ח:חתימות|נתקבל בכנסת ביום ט״ז באב תשי״ג (28 ביולי 1953).}}
* '''משה שרת'''
שר החוץ
ממלא מקום ראש הממשלה
* '''פרץ נפתלי'''
שר החקלאות
* '''יצחק בן־צבי'''
נשיא המדינה
{{ח:סוגר}}
{{ח:סוף}}
[[קטגוריה:בוט חוקים]]